Der er ting, man ikke har lyst til at vågne op til. Og lyden af gebrokkent engelsk og en fremmed person, der roder rundt i ens hjem, er bestemt ikke én af dem. Men det var ikke desto mindre, hvad en 45-årig kvinde fra Hjørring oplevede i sit hjem på Skipper Clements Vej i Hjørring natten til onsdag. Det viste sig, at kvinden havde glemt at låse bagdøren til sit hus, og det havde en indbrudstyv valgt at udnytte. Kvinden overraskede tyven, som stod med en bærbar computer i hånden - og han kvitterede ved at tage både ben og computer på nakken og flygte fra stedet.

Referat:
En indbrudstyv stak af, da husets kvindelige beboer vågnede og overraskede ham midt om natten.